Dana Esperanto-Asocio

La Dana Esperanto-Asocio (DEA) estas la nacia Esperanto-organizo de Danio, komence nomita Centra Dana Esperantista Ligo (CDEL).

DEA estas idealisma organizo, en kiu ĉiu laboro okazas senpage. La Asocio estas vivtenata de la membraj kotizoj. Ĉiuj ajn kiuj volas, rajtas membriĝi. En 2006 la asocio havis 205 membrojn. La asocio ankoraŭ ne havas oficejon. La nuna prezidanto estas Peter Wraae ekde 2016, post Ileana Schrøder, kiu estis prezidanto ekde 2003.artikolo pri la transdono de la prezidanteco en Esperanto en Danio, majo 2016

DEA estas kontaktebla per sia kontaktpaĝo en TTT (vidu sub Eksteraj ligiloj sube) aŭ per retpoŝto al <dea(ĉe)esperanto.dk>.

 Gazetoj 
Dana Esperanto-Asocio regule eldonas aŭ eldonis la jenajn organojn:
Dansk Esperanto-Blad. Organo de CDEL, fondita en 1928; formato 23x17 cm. Red. Martin Palsberg.
 Esperanto en Danio (membrogazeto)
 Esperanto-nyt (danlingva informilo pri Esperanto)

 Estraro 
 Prezidanto: Peter Wraae (ekde 2016)
 Vicprezidanto: Finn Østerbæk
 Kasisto: Arne Casper Mortensen
 Sekretario: Jens S. Larsen
 Bent Jensenius, Ileana Schrøder

 Historio 
La unua dana lernolibro verkita de Christian Nielsen, eldoniĝis en 1890 en Flensburg (Germanio) sed restis pli-malpli nekonata. En 1897 la redaktoro Peder Kristensen Toksvig fondis la unuan danan Esperanto-asocion en Nykøbing (Sjælland). En 1904 Frederik Skeel-Giørling eldonis lernolibron kaj vortaron kaj tio ege helpis la disvastigon de Esperanto en Danio.

En januaro 1908 laŭ propono de la aktivulino Marie Schröder fondiĝis la Centra Dana Esperantista Ligo (CDEL), kiu nun nomiĝas Dana Esperanto-Asocio. La saman jaron en aŭgusto en Kopenhago okazis postkongreso de la 4-a Universala Kongreso de Esperanto en Dresdeno, kun L. L. Zamenhof kiel ĉefgasto. En tiu jaro fondiĝis ankaŭ Kopenhaga Esperanto-Klubo (KEK). En 1909 fondiĝis kluboj en Ålborg, Vejle, Randers kaj Århus, kaj en 1910 sekvis klubo en Esbjerg.

La unua mondmilito estis malmola frapo al la Esperanto-movado, sed dum la intermilitaj jaroj Esperanto disvastiĝis en Danio danke al natura metodo, instruita de kelkaj eksterlandaj instruistoj.

En 1948 estis fondita Dana Esperantista Fervojista Asocio (DEFA) (Dansk Jernbane Esperanto-Forening). En 1956, 1962, 1975 kaj 2011 okazis Universalaj Kongresoj (UK) en Kopenhago.

 Membronombroj 

Laŭ la publikigoj de la statistikoj en la revuo Esperanto la membronombroj tiel evoluis:

 Jaro  AsociajMembroj(AM, UEA)  IndividuajMembroj(IM, UEA)  AM+IM(UEA)  Fonto 1996  156  97  253  Esperanto 1091 (4), aprilo 1997, p. 66 1997  156  92  248  Esperanto 1102 (4), aprilo 1998, p. 79 1998  131  93  224  Esperanto 1113 (4), aprilo 1999, p. 66 1999  119  108  227  Esperanto 1124 (4), aprilo 2000, p. 66 2000  110  89  199  Esperanto 1135 (4), aprilo 2001, p. 66 2001  84  149  233  Esperanto 1149 (7), julio-aŭgusto 2002, p. 156 2002  136  79  215  Esperanto 1160 (6), junio 2003, p. 130 2003  133  90  223  Esperanto 1171 (6), junio 2004, p. 126 2004  130  88  218  Esperanto 1180 (4), aprilo 2005, p. 79 2005  127  87  214  Esperanto 1191 (4), aprilo 2006, p. 79 2006  146  97  243  Esperanto 1202 (4), aprilo 2007, p. 80 2007  122  91  213  Esperanto 1213 (4), aprilo 2008, p. 84 2008    97    UEA gazetara komuniko n-o 318

 Referencoj 

 Vidu ankaŭ 
 Esperanto-Movado en Danio ĝis 1932 laŭ Enciklopedio de Esperanto (1934)
 Frua Esperanto-gazetaro

 Eksteraj ligiloj 
 informa retejo "Esperanto en Danio"

Dana Esperanto-Asocio
!
Kategorio:Esperanto-movado en Danio
Kategorio:Landaj asocioj de UEA